Тејлор Свифт

**Тејлор Алисон Свифт** (анг. *Taylor Alison Swift*; родена на ) — американска пејачка, текстописец и глумица. 

Свифт почнала професионално да пишува песни на 14-годишна возраст. На иста возраст се преселила во Нешвил за да стане кантри-музичар. Во 2004 година потпишала договор за пишување песни со Sony/ATV Music Publishing, а во 2005 година договор за снимање со Big Machine Records. Со нејзиниот прв албум, *Taylor Swift (2006),* станала прва кантри-пејачка која била текстописец на сите песни од американски албум продаден во платинест тираж.

Во 2008 година го објавила кантри-поп албумот *Fearless* (2008). Сингловите од тој албум: „Teardrops on My Guitar“, „Love Story“ и „You Belong with Me“ биле успешни кантри и поп радиски хитови, а Свифт стекнала популарност кај пошироката публика. Таа експериментирала со рок и електронска музика на нејзините следни албуми, *Speak Now* (2010) и *Red* (2012), соодветно. Синглот „We Are Never Ever Getting Back Together“ од албумот *Red* бил прв нејзин сингл кој се искачил на прво место на ''Billboard'' Hot 100. Свифт го променила музичкиот стил (од кантри во поп) со издавањето на албумот *1989* (2014). Од овој синт-поп албум биле издадени сингловите: „Shake It Off“, „Blank Space“ и „Bad Blood“; сите тие високо котирале на топ-листите. Нејзиниот следен албум *[[Репутација (албум)|Reputation]]* (2017) под влијание на хип-хоп и содржел уште еден сингл на прво место на Хот 100, „Look What You Made Me Do“.

Во 2018 година Тејлор Свифт потпишала договор со Republic Records и со оваа издавачка куќа ги објавила поп-албумот *Lover* (2019) и автобиографскиот документарен филм *Мис Американа* (2020). Нејзините албуми од 2020 година, *Folklore* и *Evermore* биле во инди-фолк стил. По спорот со Big Machine Records, таа повторно ги снимила шесте албуми што ги издала со оваа издавачка и во периодот од 2021 до 2023 година издала четири од нив под истиот наслов, но со додавање на поднаслов *Тејлорова верзија* *(Taylor's Version)*. Ревидираната верзија на песната „All Too Well“, со времетраење од 10:13 минути, станала најдолга песна која се искачила на прво место на Hot 100 топ-листата. Нејзиниот десетти студиски албум *Midnights* бил издаден во 2022 година, соборил неколку стриминг рекорди и бил нејзин петти албум продаден во над милион примероци во САД. Албумот го содржел синглот *Anti-Hero,* нејзин деветти сингл на прво место на Hot 100 топ-листата. Нејзината турнеја „Ерас“ (2023–2024) и нејзиниот придружен концертен филм станале турнеја и концертен филм со најголема заработка на сите времиња, соодветно. Свифт ги режирала музичките филмови *Folklore: The Long Pond Studio Sessions* (2020) и *All Too Well: The Short Film* (2021), а глумела споредни улоги во други филмови. Во 2024 година го издала албумот *[[Одделот за мачени поети|The Tortured Poets Department]]*.

Свифт, заклучно со 2019 година продала 200 милиони музички записи, и со тоа е меѓу музичарите со најголема продажба во светот. Таа е: најстримуван изведувач на Spotify, пејачка со најголема заработка од турнеи и прв милијардер чиј главен извор на приход е музиката. Седум нејзини албуми биле продадени во над еден милион примероци за помалку од една недела. Списанието Тајм ја прогласило Тејлор Свифт за „Личност на годината“ за 2023 година, а таа исто така се појабува и на многу други списоци: „100 најдобри текстописци на сите времиња“ според *[[Ролинг стоун|Ролинг Стоун]]*, „Најдобри музичари на сите времиња“ според ''Билборд'' и „100 најмоќни жени на светот“ според *[[Форбс]]*. Добила: 14 Греми награди, една „Еми награда за серија во ударен термин“, 40 Американски музички награди, 39 ''Билборд'' награди и 23 MTV Video награди; освоила Греми награда за албум на годината, MTV Video награда за „Видео на годината“ и рекордни четири пати „Глобален изведувач на годината“ во организација на IFPI.

## Животопис
Тејлор Свифт е родена во Вајомисинг, Пенсилванија на 13 декември 1989 година.

## Музичка кариера
На возраст од само 14 години, Свифт потпишала професионален договор со „RCA Рекордс“, а првиот студиски албум го издала во 2006 год. кој на почетокот не привлекол големо внимание.Во 2010 година, за албумот „Fearless“, Свифт ја добила наградата „Греми“, која повторно ја добила и во 2016 година, овојпат за албумот „1989“. Со тоа, таа станала првата жена во историјата која успеала да добие две награди „Греми“ во категоријата за албум на годината. Инаку, на доделувањето на „Греми“ во 2009 година, за време на говорот на Свифт, на сцената се искачил раперот Кање Вест и ѝ го зел микрофонот од рацете. Исто така, во 2016 година, таа ги добила и наградите „Греми“ во категориите за најдобар поп-вокален албум и за најдобар музички спот (за песната „Bad Blood“).

## Дискографија
* *[[Taylor Swift (албум)|Taylor Swift]]* (2006)
* *[[Fearless (албум на Тејлор Свифт)|Fearless]]* (2008)
* *[[Speak Now]]* (2010)
* *[[Red (албум на Тејлор Свифт)|Red]]* (2012)
* *[[1989 (албум на Тејлор Свифт)|1989]]* (2014)
* *[[Reputation]]* (2017)
* *[[Lover]]* (2019)
* *[[Folkore]]* (2020)
**[[Evermore]]* (2020)
**[[Fearless (Taylor's Version)]]* (2021)
**[[Red (Taylor's Version)]]* (2021)
**[[Midnights]]* (2022)
**[[The Tortured Poets Department]]* (2024)
**[[The Life of a Showgirl]]* (2025)

### Видеографија

## Надворешни врски
* 
* 

## Наводи

Категорија:Добитници на MTV Video музички награди
Категорија:Добитници на MTV Europe музички награди
Категорија:Добитници на Греми
Категорија:Избрани статии
Категорија:Добитници на Британски музички награди
Категорија:Американски кантавторки
Категорија:Американски поп-пејачки
Категорија:Американски гитаристки
Категорија:Американски кантри пејачки
Категорија:Италоамериканци
Категорија:Американци со германско потекло
Категорија:Американски народни музичари
Категорија:Американски кантри гитаристи
Категорија:Американски пејачки од 21 век
Категорија:Живи луѓе
Категорија:Родени во 1989 година
Категорија:Статии со hCards
Категорија:Статии со краток опис
Категорија:Личност на годината (Тајм)
Категорија:Синт-поп-пејачи
Категорија:Пејачи од Пенсилванија
Категорија:Американски музички продуценти
Категорија:Добитници на NME награда
Категорија:Американски филмски режисери
Категорија:Милијардери
Категорија:Кантри-поп пејачи
Категорија:Американски рок-пејачки
Категорија:Американски филантропи
Категорија:Американски гласовни глумици
Категорија:Американски телевизиски глумици
Категорија:Американски пијанисти
Категорија:Американци со шкотско потекло
Категорија:Американци со англиско потекло
Категорија:Американски мецосопрани
Категорија:Американски филмски глумици
Категорија:Американски милијардери
Категорија:Глумици од Пенсилванија